Ranma ½

**Ranma ½** () on Rumiko Takahashin luoma, Suomessakin vuodesta 2003 julkaistu mangasarja. Sarjan keskushenkilö on nuori taistelulajien taitaja Ranma Saotome. Hän on tarinan alkaessa pudonnut harjoitusmatkallaan Kiinassa taikalähteeseen, minkä seurauksena hän muuttuu aina tytöksi, kun hän joutuu kosketuksiin kylmän veden kanssa. Hänen isänsä Genma Saotome putosi myös taikalähteeseen, ja muuttuu kylmässä vedessä pandaksi. Muita avainhahmoja ovat dōjōn omistava Tendon perhe, jonka nuorin tytär Akane on kihlattu vasten tahtoaan Ranman kanssa.

Vaikka sarja käsittelee taistelulajeja, se on pitkälti huumoripitoinen, eikä sarjassa ole kovinkaan selkeästi havaittavaa juonta. Sarja painottuu enemmän toimintaan ja hahmoihin, Rumiko Takahashin shōnen-mangojen tyypillisen piirteen mukaisesti.

Kuten muistakin suosituista mangoista, myös Ranma ½:sta on luotu animesarja sekä useita OVA-elokuvia. Sarjaan perustuen on tehty myös useita videopelejä.

Japanissa sarja ilmestyi vuosina 1987&ndash;1997 Shōnen Sunday -lehdessä ja se koottiin myöhemmin 38. tankōbon-kirjaksi. Egmont Kustannus on kustantanut sarjan kaikki 38 osaa suomeksi.

Ranma 1/2 oli keskeinen mangan läpimurrossa Eurooppaan alkaessaan ilmestyä englanniksi 1993. Suomessa se oli Egmontin ensimmäinen mangajulkaisu alkaessaan ilmestyä vuonna 2003.

## Suomeksi ilmestyneet Ranma ½ -kirjat

# Ihmelähde 
# Saalistaja
# Musta Ruusu
# Kuoleman suudelma
# Kissat
# Esi-isä
# Häväistys
# Romeo ja Julia
# Sininen nauha
# Maaginen rannerengas
# Ihmeresepti
# Rehtorin paluu
# Happosain kosto
# Jälleensyntyminen
# Viimeinen toive
# Viimeinen valinta
# Nabikin ansa
# Demoni
# Saari

# Ryogan voitto
# Isän jalanjäljissä
# Ranman äiti
# Mustekalan lonkerot
# Pirullinen kolmikko
# Happosain oppilas
# Jättiläisten maa
# Kummitusluola
# Ranman varjo
# Kaksoset
# Sumosika
# Nelinpeli
# Kaunotar ja hirviö
# Taikasienet
# Rinnan mitalla
# Kaunis ninja
# Jättiläismustekala
# Ehtyvät lähteet
# Hääkellot

## Hahmot

**Ranma Saotome** 
* Sarjan päähenkilö: villi, möläyttelijä, joksenkin humoristinen omalla tavallaan: 16-vuotias lukiolainen, joka muuttuu tytöksi joutuessaan kosketuksiin kylmän veden kanssa sen seurauksena, että putosi taikalähteeseen harjoitusmatkallaan Kiinassa. Kuuma vesi muuttaa hänet takaisin pojaksi. Ranma on erittäin taitava kamppailulajeissa ja kaiken lisäksi sekä tyttöjen että poikien suosiossa riippuen siitä, onko hän tytön vai pojan hahmossa. Ranmaan on ihastunut mm. Tatewaki Kuno, Kodachi "Musta Ruusu" Kuno, Shampoo ja Ukyo Kuonji sekä monet satunnaiset hahmot. Hän tappelee jatkuvasti isänsä kanssa. Ranma asuu kihlattunsa Akanen perheen luona. Kun Ranman äiti Nodoka vierailee Tendo Dōjōssa, Ranma muuttaa itsensä tytöksi, jota Nodoka kutsuu Rankoksi.

**Akane Tendo** 
* Ranman kihlattu ja Tendon perheen nuorin tytär. 16-vuotias Akane harrastaa kamppailulajeja ja on luonteeltaan äkkipikainen. Hän ja Ranma pitävät toisistaan, mutta eivät kehtaa myöntää sitä. Akane on koulunsa poikien suosiossa, mutta hän ei ole heistä lainkaan kiinnostunut. Akaneen on ihastunut myös moni poika, esimerkiksi Ryoga Hibiki, Tatewaki Kuno, Hikaro Gosunkugi ja tietysti Ranma. Lisäksi Akane luulee Ryogan possuhahmoa, P-Chania, aivan tavalliseksi possuksi ja pitääkin siitä paljon.

**Ryoga Hibiki** 
* Ranman entinen koulutoveri ja nykyinen ystävä ja myös joissain tapauksissa vihamies, joka on huono liikunnassa välillä. Ryoga on ihastunut Akaneen, mutta viehättää Akanea vain P-Chanina, possuna, joksi hän muuttuu joutuessaan kosketuksiin kylmän veden kanssa. Ryoga putosi taikalähteeseen osittain Ranman takia, ja myös tästä syystä Ryoga kantaa kaunaa Ranmalle, Ranman kanssa heille tulee yleensä aina uusia riitoja mutta kun he selvittävät ne, heistä tulee taas kerran ystäviä. Ryoga myös pelkää kuollakseen, että Akane saa selville pojan olevan Akanen lemmikkipossu P-Chan. Ryogalla on surkea suuntavaisto, ja hän eksyy jatkuvasti. Ryogan kirjeenvaihtotoveri Akari Unryu (esiintyy ensimmäisen kerran kirjassa 30) on rakastunut Ryogaan. Ryoga pitää Akarista, muttei osaa päättää, valitsisiko hänet vai Akanen. Ryoga esiintyy ensimmäisen kerran kirjassa 2.

**Genma Saotome** 
* Ranman isä, joka myös putosi taikalähteeseen ja muuttuu pandaksi kylmässä vedessä. Pandan hahmossa hän viestii kylttien kautta. Hänellä on paha tapa muuttua pandaksi aina silloin kun on suoritettava jokin vaikea tehtävä. Genma pelkää vaimoaan Nodokaa, koska Ranma ei ole kokonaan mies. Pandan hahmossakin hän pelaa usein shōgi-peliä Soun Tendon seurassa.

**Nodoka Saotome** 
* Ranman äiti ja Genman vaimo. Nodoka yritti estellä miehensä ja poikansa lähtöä harjoittelemaan taistelulajeja, kun Ranma oli vielä pikkupoika. Lähtiessään Genma kuitenkin lupasi, että Ranmasta tulee oikea mies, mutta nyt Ranma onkin puoliksi tyttö, mikä vaikeuttaa lupauksen toteuttamista. Ranma pakoilee isänsä kanssa äitiään, ja Nodoka koettaa epätoivoisesti tavata viimein poikansa.
 
**Shampoo** 
* Kiinalainen tyttö, jonka Ranma tapasi harjoitusmatkallaan. Tytön hahmossa Ranma voitti Shampoon taistelussa, ja koska Ranma on ulkopuolinen, Amazoni-kylän lakien mukaan Shampoon voittanut nainen on surmattava. Kun Shampoo myöhemmin taistelee Ranma-poikaa vastaan ja häviää, kylän lakien mukaan Shampoon on naitava Ranma. Shampoo rakastuu Ranmaan, mutta hänen täytyy myös tappaa Ranma-tyttö. Lopulta Shampoolle selviää Ranmojen olevan yksi ja sama henkilö, ja hän päättää voittaa Ranman miehekseen. Shampoon vikittely-yritykset raivostuttavat Akanea. Shampoo muuttuu kylmässä vedessä kissaksi, jota eräästä harjoituksesta traumatisoitunut Ranma pelkää.

**Tatewaki Kuno** 
* Furinkanin lukion kendomestari, joka on rakastunut sokeasti sekä Ranmaan että Akaneen. Kuno ei tiedä, että Ranmalla on "kaksi ruumista", tytön ja pojan. Aina, kun Ranma on tytön hahmossa, Kuno koettaa vietellä tätä. Kuno kutsuu Ranmaa lettipäiseksi tytöksi, koska ei tiedä tämän oikeaa nimeä. Kuno taistelee jatkuvasti Akanesta Ranma-pojan kanssa.

**Ukyo Kuonji** 
* Tyttö, jolle Ranma kihlattiin kun molemmat olivat vielä lapsia. Genma ja Ranma kuitenkin hylkäsivät Ukyon varastaen tytön isän okonomiyaki-kärryn. Ukyo palaa kuitenkin kuvioihin ja yrittää voittaa Ranman itselleen. Ukyo rakastaa okonomiyaki-pannukakkujen paistamista, ja hänellä on oma ravintola nimeltänsä Okonomiyaki U-Chan. Ranma kutsuu Ukyota U-chaniksi.

**Kodachi "Musta Ruusu" Kuno** 
* Ranmaan rakastunut rytmisen kamppailuvoimistelun mestari, joka on Tatewaki Kunon pikkusisko. Kodachi taikoo jostain mustia ruusuja joista pöllähtää useinkin mahtavia myrkkypilviä. Harva uskaltaa Kodachin ruokiin koskea, sillä usein niistä löytyy lamaannuttavaa tai halvaannuttavaa ainetta. Aina, kun Ranman on pakko syödä Kodachin kokkauksia, hän hankkii jostakin eläimen koemaistajaksi. Kodachi koettaa usein myös lavastaa kuvia, joissa hän ja Ranma suutelevat, vaikkei tätä ole koskaan tapahtunut. 

**Nabiki Tendo** 
* Akanen nuorempi isosisko. Nabiki on varsin perso rahalle ja yrittää kiskoa kaikesta muutamia jenejä omaan taskuunsa. Nabiki myös kuvaa salaa Ranmaa ja Akanea, ja myy valokuvia muun muassa Kunolle.

**Kasumi Tendo** 
* Akanen vanhempi isosisko on lämminsydäminen kodin hengetär. Kasumi viihtyy keittiössä, ja hän tuskin osaa suuttua. Kasumi on syvästi rakastunut perheen lääkäriin, tohtori Tofuun.

**Soun Tendo** 
* Akanen isä ja Tendon taistelukoulun johtaja, Genma Saotomen ystävä ja Happosain entinen oppilas. Rakastaa tyttäriään yli kaiken. Soun pitää kyllä Ranmasta, mutta suuttuu tälle helposti Ranman ja Akanen lukuisten riitojen takia.

**Mousse** 
* Sala-aseiden mestari, joka haluaa Shampoon itselleen ja siitä syystä tappelee koko ajan Ranman kanssa. Shampoo ei kuitenkaan ole pätkääkään kiinnostunut Moussesta. Poika muuttuu kylmässä vedessä ankaksi, jolla on silmälasit. Mousse on erittäin likinäköinen, eikä näe ilman lasejaan juuri mitään.

**Cologne** 
* Shampoon isoisoäiti, joka tekee kaikkensa, että Ranma menisi naimisiin Shampoon kanssa. Cologne on hyvin vanha ja viisas. Ranma ja Mousse kutsuvat Colognea yleensä noidaksi.

**Tohtori Tofu** 
* Tendon perheen lääkäri, joka on myös lahjakas taistelulajeissa. Erinomainen nuori lääkäri, joka on palavasti rakastunut Kasumiin. Tohtori Tofun klinikalle ei kannata mennä hoidettavaksi Kasumin ollessa paikalla, sillä tohtori on aina tuolloin hyvin hämillään eikä oikein tiedä mitä tekee. Akane oli nuorempana ihastunut Tofuun ja kasvatti hiuksensa tämän takia.

**Happosai** 
* Irstas vanha pikkumies, joka keräilee naisten alusvaatteita ja yrittää jatkuvasti tirkistellä naisten pukuhuoneisiin. Hän myös pyrkii jatkuvasti kourimaan Ranmaa sekä muita tyttöjä. Happosai on kuitenkin myös taistelumestari, eikä kukaan sarjan päähahmoista ole koskaan voittanut häntä. Hänen mahtavin hyökkäyksensä on *Happosain tulinyrkki*. Hän olisi opettanut Ranmalle kyvyn imeä toisten energian, mutta Ranma ei halunnut tätä kykyä oppia. Happosailla on myös huimaava taisteluaura. Ukko on 116-vuotias, ja yhä varsin vetreä.

**Hinako Ninomiya** 
* Ranman, Akanen ja Ukyon luokanvalvoja ja englannin opettaja. Neiti Hinako on happosain vanha oppilas, ja osaa imeä toisten taisteluenergian tyhjiin. Hinako sai kyvyn jo pienenä, jonka seurauksena hän näyttää pikkulapselta ja käyttäytyykin niin. Vain sen jälkeen kun hän on imenyt toiselta energiaa, hän pääsee todelliseen, aikuisen naisen olomuotoonsa, mutta vain hetkeksi. Hinako on myös rakastunut Akanen isään Soun Tendoon, jota hän yrittää kehnoin tuloksin vikitellä.

**Hikaru Gosunkugi** 
* Silmittömästi Akaneen rakastunut, voodoota harrastava poika Furinkanin koulusta. Hikaru inhoaa Ranmaa, koska tämä on Akanen kihlattu, mutta myös ihailee Ranmaa tämän voimien ja taistelutaitojen takia. Kukaan ei varsinaisesti tunne Hikarua, mutta kaikki tietävät, että hän on hieman kummallinen.

**Furinkanin koulun rehtori** 
* Täysin tärähtänyt, jatkuvasti oppilaita piinaava mies. Rehtori keksii jatkuvasti uusia ideoita oppilaiden kauhuksi, mutta ainakin toistaiseksi Ranma on onnistunut pelastamaan koulun oppilaat rehtorin idioottimaisilta tempuilta, kuten hiustenleikkuulta. Rehtori on myös Tatewakin ja Kodachin isä.

## Lähteet

## Aiheesta muualla

* RanmaManga  
* Arvosteluja . Kupoli.